K O R R A L D U S

Haapsalu,					                                      21. märts 2012 nr 189

Projekteerimistingimuste kinnitamine 
(Suur-Lossi tn 14, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Suur-Lossi tn 14 kinnistul asuva klubihoone remondiks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Suur-Lossi tn 14 kinnistul asuva klubihoone remondiprojekti projekteerimistingimused nr 4-12 (lisatud).
2.	Korraldus teha teatavaks Mai Ree`le (ree_mai@hotmail.com) korralduse koopia saatmisega e-posti teel ja HV Kapital OÜ`le (Hansu 7, Pusku küla, Ridala vald; Läänemaa 90440) korralduse saatmisega posti teel.
3.	Korraldus jõustub teatavakstegemisest.

Andreas Rahuvarm   
Aselinnapea linnapea ülesannetes				Erko Kalev
				Linnasekretär

                                                                         Lisa 
                                                                               Haapsalu Linnavalitsuse 
                                                                                              21.03.2012.a. korraldusele nr 189

PROJEKTERIMITINGIMUSED
KLUBIHOONE REMONDIPROJEKTI KOOSTAMISEKS HOONESTATUD KINNISTULE.

ASUKOHT     Suur-Lossi tn 14, Haapsalu, Läänemaa
Haapsalu muinsuskaitseala reg nr 27013
KINNISTU     
katastritunnus:                   18301:003:0071
registriosa number:            586032 
pindala:                              1288m2
omanik:                              HV Kapitali OÜ, tingimuste taotleja Mai Ree

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3  Kehtiv detailplaneering: Suur-Lossi tn 12/12a, 14, 16, Ehte tn 9, Wiedemanni tn 10, 12 kruntide detailplaneering.
1.4	Katastriüksuse sihtostarve: ärimaa.
1.5	Krundi üldplaneeringujärgne juhtfunktsioon: äri-ja elamumaa.
1.6	Kinnistul paiknevate ehitiste loetelu ehitisregistri andmetel: klubihoone (reg nr 105001893).
1.7	Vastavalt Muinsuskaitseseaduse §35(1) on nõutavad muinsuskaitse eritingimused. Hoone kohta on koostatud 2006.a. MKA poolt koostatud eritingimused, mille kohaselt on lubatud hoone ümber projekteerida korterelamuks. 

2	Linnaehituslikud ja arhitektuursed nõuded projekteerimiseks
2.4	ÜLDIST: kavandatakse osa olemasolevast klubihoonest remontida ja viia vastavusse kehtivate tuleohutusnõuetega. 
2.5	HOONESTUSALA: Käesolevate tingimustega hoonet ei laiendata. 
2.6	HOONE KAUGUS TÄNAVAPOOLSEST KRUNDIPIIRIST: olemasolev. 
2.7	KRUNDI LUBATAV SUURIM EHITUSALUNE PIND: olemasolev, ehitusalust pinda ei suurendata.
2.8	EHITISTE LUBATUD SUURIM KÕRGUS: hoone kõrgust ei muudeta. 
2.9	KORRUSTE ARV: kaks korrust. 
2.10	KATUSETÜÜP: hoonel säilib olemasolev viilkatus.
2.11	KATUSEKALLE: hoonel säilib olemasoleva katuse räästanurk. 
2.12	KATUSEKATE: hoone katusekatet käesolevate tingimustega ei muudeta. 
2.13	HARJAJOON/RÄÄSTAJOON: olemasoleva harja- ja räästajoon säilivad.  
2.14	AKNAD JA UKSED: uute välisuste ja akende projekteerimisel 
•	aknad – täispuitraamidega aknad (soovi korral võib sisemise klaasi  asendada klaaspaketiga);
•	välisuks – täispuidust tahveluks, eeskujuks võtta olemasolev endise projektoriruumi algne puidust tahveluks.
2.15	VÄLISVIIMISTLUS: hoone välisseinad on krohvitud ja värvitud. Värvilahenduse muutmiseks tuleb uus lahendus kooskõlastada Haapsalu Linnavalitsusega. Värvivalikus lähtuda ajastule iseloomulikest toonidest. 
2.16	PIIRDED JA VÄRAVAD: puuduvad. 
2.17	PARKIMINE: omal krundil on piiratud arv parkimiskohti. 
2.18	TULEOHUTUS: Ehitis tuleb viia vastavusse kehtivate  tuleohutusnõuetega. Täiendava avariiväljapääsu rajamiseks on soovitav kasutada olemasolevaid treppe, väljapääse. Lubatud projekteerida vajalikud sisemised ümberehitused (uued ukseavad, sisetrepid jms). 
2.19	Käesolevate tingimustega ei ole lubatud fassaadide muutmine, juurdeehituste projekteerimine, s.h. ajutiste välistreppide paigaldamine.

3	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.4	Riigiasutused: Muinsuskaitseamet, Lääne-Eesti  Päästekeskus. 

4	Insenertehnilised nõuded projekteerimisele
-
5	Muud nõuded
5.4	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.5	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega..
5.6	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.7	Projektis peavad olema selgelt välja toodud ümberehitatavad hooneosad.
5.8	Ööklubi projekteerimisel, mis asub elamupiirkonnas, peab võtma arvesse, et klubihoones toimuv tegevus ei tohi häirida ümbruskonna elanikke.
5.9	Projektis esitada välisreklaami lahendus (asukoht fassaadil, mõõdud, materjalid, värvitoonid jms).
5.10	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. 
5.11	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 
Käesolevad tingimused on kehtivad kahe aasta jooksul alates nende kinnitamisest.

Peeter Vikman                                       Tõnis Padu                                 Anu Joost
Aselinnapea               Linnaarengu ja muinsuskaitse peaspetsialist         Linnaarhitekt